laion/Wikipedia-Exotic huggingface dataset:
মাহে নদী

মাহে নদী (মইয়ালিপুলা নামেও পরিচিত) হল দক্ষিণ ভারতের একটি নদী। এটি কেরল রাজ্য এবং পুদুচেরির মাহের উপকূলীয় বিস্তৃতির মধ্য দিয়ে প্রবাহিত। এছাড়াও ব্রিটিশ শাসনকালে এই নদী ভারতের ইংলিশ চ্যানেল নামে পরিচিত ছিল। পশ্চিমঘাট পর্বতমালার ওয়ায়ানাদের পাহাড়ে এই নদীর উৎপত্তি। এটি পশ্চিম মুখে চলে মাহেতে আরব সাগরে এসে মিশেছে। এই যাত্রাপথে এটি মোট ৫৪ কিমি (৩৩.৫ মাইল) দূরত্ব অতিক্রম করেছে। এর উৎসমুখের উচ্চতা সমুদ্রতল থেকে ৯১০ মিটার ওপরে। নদীটি নারিপিট্টা, ভানিমেল, পেরুভঙ্কারা, আইয়ানকোড, আইরিঙ্গানুর, ত্রিপঙ্গাথুর, পেরিঙ্গালাম, এডাচেরি কাচেরি, ইরামালা, পারক্কাদ্বু করিয়াদ, ওলাভিলাম, কন্নুমাক্কার, আজিয়ুর ও মাহে গ্রামগুলির মধ্য দিয়ে গেছে, এবং এইভাবে ৩৯৪  কিমি² এলাকায় অববাহিকা তৈরি করেছে। এর অববাহিকা অঞ্চলটি কেরল রাজ্যের কোঝিকোড় এবং কান্নুর জেলায় অবস্থিত। এই নদীটি মাহে শহরের উত্তর সীমানা নির্দেশ করেছে। এর প্রধান উপনদী হল ধর্মদাম্পুঝা নদী। এই নদীর বার্ষিক গড় স্রোতের প্রবাহ (গণনা করা), ২৪৭.৮ মিমি। এই নদীর নাব্যতা সম্পন্ন দৈর্ঘ্য পুরো যাত্রাপথে মাত্র ২৪ কিমি (পুরো দৈর্ঘ্য ৫৪ কিমি)। অর্থনীতিতে এই নদীর তীরবর্তী অঞ্চলগুলির প্রভাব খুব কম। প্রাচীনকালে এই নদীটি দূর দূরান্তের গ্রামগুলি থেকে মাহেতে এবং মাহে থেকে দূরের গ্রামে জিনিসপত্র পরিবহনের জন্য ব্যবহৃত হত। পুদুচেরি সরকার মাহে নদীর মোহনায় একটি মাছ ধরার বন্দর তৈরির পরিকল্পনা করেছে। তবে প্রযুক্তিগত কারণে নির্মাণাধীন বন্দরটি, মোহনা সংলগ্ন সৈকতে করা হয়েছে। এছাড়াও মাহের পর্যটন সম্ভাবনা বাড়ানোর উদ্দেশ্যে, পুদুচেরি সরকার নদীর ধারে একটি হাঁটার পথ তৈরির পরিকল্পনা নিয়েছে, যেটি নদীর তীরে মাহের মঞ্জক্কাল ওয়াটার স্পোর্টস কমপ্লেক্স থেকে শুরু হয়ে বন্দর পর্যন্ত প্রসারিত হবে। এম মুকুন্দনের মহাগ্রন্থ মইয়ালিপুলয়ুদে তীরঙ্গালিল উপন্যাসে (পৃষ্ঠা ১৯৭৪; মালায়ালমভাষায় রচিত, অর্থ "মাহে নদীর তীরে") এই নদীটির গুণকীর্তন করা হয়েছে। মায়াজ্ঝী নদী ব্রিটিশ শাসন কালে ভারতের "ইংলিশ চ্যানেল" নামে পরিচিত, কারণ এটি ব্রিটিশ-শাসিত টেলিচেরিকে ফরাসী শাসিত মাহে থেকে আলাদা করে রেখেছিল। এটি কেরলের (গড'স ওন কান্ট্রি) সর্বাধিক দূষিত নদী। নগর উন্নয়ন মন্ত্রণালয় (২০১৩), আদমশুমারি ২০১১ এবং কেন্দ্রীয় দূষণ নিয়ন্ত্রণ বোর্ডের সর্বশেষ তথ্যের উপর ভিত্তি করে এই প্রতিবেদনটিতে, অনুমান করা হয়েছে যে ৭৫-৮০% জল দূষণের কারণ গার্হস্থ্য নিকাশী। অপরিশোধিত নিকাশী নদীসহ অন্যান্য জলে এসে পড়ার পরিমান প্রায় দ্বিগুণ হয়ে গেছে। "সংরক্ষণাগারভুক্ত অনুলিপি"। ২৫ জুন ২০১৮ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  http://www.kerenvis.nic.in/Database/Anjarakandy_1845.aspx। সংগ্রহের তারিখ ৪ ডিসেম্বর ২০১৯।  |শিরোনাম= অনুপস্থিত বা খালি (সাহায্য) "Official website of Kozhikode"। Kozhikode। Government of Kerala। ২০০৭-০৭-০৯ তারিখে মূল থেকে আর্কাইভ করা। সংগ্রহের তারিখ ২০০৬-০৮-০৬।  "South Asia News"। Works for Mahé fishing harbour project inaugurated। onlypunjab.com। ২০০৭-০৯-২৭ তারিখে মূল থেকে আর্কাইভ করা। সংগ্রহের তারিখ ২০০৬-০৮-০৬।  "Mahé River"। সংগ্রহের তারিখ ৪ ডিসেম্বর ২০১৯।  "Major causes of water pollution"। সংগ্রহের তারিখ ৪ ডিসেম্বর ২০১৯। [স্থায়ীভাবে অকার্যকর সংযোগ] উইকিমিডিয়া কমন্সে মাহে নদী সংক্রান্ত মিডিয়া রয়েছে। টেমপ্লেট:Waters of Kerala
দ্বিজ বংশী দাস

দ্বিজ বংশী দাস ষোড়শ শতাব্দীর একজন বাঙালি কবি৷ তার রচনাগুলির মধ্যে মনসামঙ্গল অন্যতম। তার নিবাস অধুনা বাংলাদেশের অন্তর্গত কিশোরগঞ্জ মহকুমার পাটোয়ারী বা পাটুরী গ্রামে৷ পিতা যাদবানন্দ ছিলেন সংস্কৃত পণ্ডিত৷ দ্বিজ বংশীর স্ত্রীর নাম সুলোচনা৷ দ্বিজ বংশী ও সুলোচনার একমাত্র সন্তান চন্দ্রাবতী মধ্যযুগের প্রথম মহিলা কবি।। রচনাবলি পদ্মপুরাণ "চন্দ্রাবতী : মধ্যযুগের প্রথম মহিলা কবি"। জাগো নিউজ (ইংরেজি ভাষায়)। ৫ ফেব্রুয়ারি ২০১৭। সংগ্রহের তারিখ ৪ আগস্ট ২০১৯।
ইলাস্টিক সার্চ

ইলাস্টিক সার্চ একটি মুক্ত উৎসের সন্ধান ও বৈশ্লেষিক সফটওয়্যার যন্ত্র। সব রকম তথ্যের জন্য এটি প্রযোজ্য। ইলাস্টিক সার্চ ডিফল্ট পোর্ট নম্বর : 9200 কিবানা ডিফল্ট পোর্ট নম্বর : 5601 ২০১৯ এর নভেম্বরে ইলাস্টিক সার্চের সার্ভারে কিছু ত্রুটি আবিষ্কারের পর গবেষকেরা দেখেন অরক্ষিত একটি সার্ভার থেকে ফাঁস হয়ে গেছে প্রায় ১২০ কোটি গোপনীয় তথ্য। সিএনটির মতে, অরক্ষিত ইলাস্টিক সার্চ সার্ভারের একাধিক ইমেল, নিয়োগকর্তাদের নথি, বিভিন্ন জায়গার অবস্থান, কাজের শিরোনাম, নাম, ফোন নম্বর এবং সোশ্যাল মিডিয়া রেকর্ড সহ একাধিক গোপনীয় তথ্য প্রকাশ্যে এসে যায়। এই নির্দিষ্ট সার্ভারটি আবার ডেটা সংস্থা পিপল ডেটা ল্যাবসের নিয়ন্ত্রণাধীন বলে জানা যাচ্ছে। "Elasticsearch Releases"। সংগ্রহের তারিখ ৩ ডিসেম্বর ২০১৯ – GitHub-এর মাধ্যমে।  "Support Matrix"।  "Data Breaches"।  ELK Stack + Spring Boot Microservice Example Video
থালাইভি (চলচ্চিত্র)

থালাইভি ২০২১ সালে মুক্তিপ্রাপ্ত ভারতের একটি তামিল চলচ্চিত্র। চলচ্চিত্রটি জীবনীভিত্তিক এবং এটি তামিলনাড়ু প্রদেশের বিখ্যাত রাজনৈতিক নেত্রী জয়ললিতা জয়রামের জীবন কাহিনী ভিত্তিক। এ. এল. বিজয়ের পরিচালনায় এবং বিষ্ণু বর্ধণ ইন্দুরী এবং শৈলেশ আর. সিংহের প্রযোজনায় চলচ্চিত্রটিতে কঙ্গনা রানাউত জয়ললিতার চরিত্রে অভিনয় করেছেন, এছাড়াও আরেক খ্যাতিমান রাজনীতিবিদ এম জি রামচন্দ্রনের চরিত্রে অরবিন্দ স্বামী রয়েছেন। ২০১৯ সালের ২৪শে ফেব্রুয়ারি ঘোষণা দেয়া হয় যে জয়ললিতা জয়রাম-এর জীবন ভিত্তিক একটি চলচ্চিত্র বানানো হচ্ছে যেখানে কঙ্গনা রানাউত তার চরিত্রে আছেন। একই বছরের নভেম্বর মাসের ২৩ তারিখে চলচ্চিত্রটির টিজার বের হয়; চলচ্চিত্রটি ২০২০ সালের জুন মাসে মুক্তি পাবার কথা ছিলো এবং জয়ললিতার মাতৃভাষা তামিল সহ চলচ্চিত্রটি হিন্দি এবং তেলুগু ভাষাতেও মুক্তি পায় ২০২১ সালের ১০ সেপ্টেম্বর। কঙ্গনা রনৌত - জয়রাম জয়ললিতা অরবিন্দ স্বামী - এম জি রামচন্দ্রন যীশু সেনগুপ্ত - শোভন বাবু শামনা কাসিম - ভি কে শশিকলা মধু - ভি এন জনকী নছর - করুণানিধি মুথুবেল সমুদিরকানি - আর এম বীরাপ্পান ভাগ্যশ্রী - বেদবল্লী/সন্ধ্যা (জয়ললিতার মা) "Kangana Ranaut starrer 'Thalaivii' to now release in theatres on September 10"। The Times of India (ইংরেজি ভাষায়)। সংগ্রহের তারিখ ২০২১-০৮-২৩।  "THALAIVI FIRST LOOK: Kangana Ranaut transforms herself into late Jayalalithaa, film to release on June 26, 2020"। Bollywood Hungama। ২৩ নভেম্বর ২০১৯। সংগ্রহের তারিখ ২৩ নভেম্বর ২০১৯।  "Watch 'Thalaivi' teaser: Kangana Ranaut impresses with her first look as late Tamil Nadu CM J Jayalalithaa in upcoming biopic"। The Times of India। ২৩ নভেম্বর ২০১৯। সংগ্রহের তারিখ ২৩ নভেম্বর ২০১৯।  ইন্টারনেট মুভি ডেটাবেজে থালাইভি (ইংরেজি)
ধানবাদ লোকসভা কেন্দ্র

ধানবাদ লোকসভা কেন্দ্রটি ঝাড়খণ্ড রাজ্যের ১৪ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রটি বোকারো এবং ধানবাদ জেলাগুলির কিছু অংশ দ্বারা গঠিত এবং সদর দফতর ধানবাদ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত। এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। লোকসভা কেন্দ্রটি ঝাড়খণ্ড রাজ্যের ৮১ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্র সর্বশেষ ২০১৪ সালে নির্বাচন অনুষ্ঠিত হয়। ৬ টি কেন্দ্রের মধ্যে ১ টি বিধানসভা কেন্দ্র তফসিলী জাতি অথবা তফসিলী উপজাতিদের সংরক্ষিত। এই ৬ টি বিধানসভাতে প্রথম ২০০৫ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য। বোকারো বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। নিরসা বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। ঝড়িয়া বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। সিন্দ্রি বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। ধানবাদ বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। চান্দনকিয়ারী বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩৭ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী পশুপতি নাথ সিং। ঝাড়খণ্ডের লোকসভা কেন্দ্রের তালিকা http://www.elections.in/jharkhand/parliamentary-constituencies/dhanbad.html?utm_source=from_pctrack "All Members of Lok Sabha (Since 1952)"। New Delhi: Lok Sabha Secretariat। ১৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৫।  Surjit S. Bhalla. Citizen Raj: Indian Elections 1952-2019 (2019 [১] Prannoy Roy, Dorab R. Sopariwala . he Verdict:Decoding India's Elections (2019) [২] উইকিমিডিয়া কমন্সে ধানবাদ লোকসভা কেন্দ্র সম্পর্কিত মিডিয়া দেখুন। ভারতে লোকসভা কেন্দ্রের তালিকা লোকসভা নির্বাচনের ফলাফল সরাসরি ২০১৯ লোকসভা নির্বাচন
নাটোর পৌরসভা

নাটোর পৌরসভা হলো নাটোর জেলার নাটোর সদর উপজেলায় অবস্থিত একটি পৌরসভা।ইহা নাটোর জেলার সদরদপ্তর ও প্রসাশনিক এলাকা। এলাকাটি ৯টি ওয়ার্ডে বিভক্ত। পৌর এলাকায় জনসংখ্যা ১,২০,৬৫৫জন। পৌর এলাকার আয়তন ১৫.৩৮ বর্গ মাইল। ১৮৬৯ সালে নাটোরকে পৌরসভা করা হয়। নাটোর পৌরসভা ৯টি ওয়ার্ড ও ৩৩টি মহল্লা নিয়ে গঠিত। ১-৮ ওয়ার্ডে জনসংখ্যা ঘনত্ত্ব বেশি হলেও ৯নং ওয়ার্ডে জনসংখ্যা ঘনত্ত্ব কিছুটা কম। ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। নাটোর রাজশাহী থেকে পূর্বে এবং বঙ্গবন্ধু সেতু থেকে পশ্চিমে, ২৪৹২৪'৫১" উত্তর অক্ষাংশ এবং ৮৮৹৫৯'৯" দক্ষিণ দ্রাঘিমাংশে অবস্থিত। সমুদ্রপৃষ্ঠ থেকে এর উচ্চতা ২৩ মিটার এবং এর মোট আয়তন ১৫.৮৪ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ দিকে কিছুটা ঢালু। বছরের অধিকাংশ সময়ই এখানে ক্রান্তীয় গরম এবং শুষ্ক আবহাওয়া বিরাজ করে। গড়ে তাপমাত্রা থাকে সর্বোচ্চ ৩৬ ডিগ্রি সেলসিয়াস এবং সর্বোনিম্ন ১৮.৯ ডিগ্রি সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারী হল সবচেয়ে শীতলতম মাস। নাটোরের গড় বার্ষিক গড় বৃষ্টিপাত ১৫৫৬ মিলিমিটার। পাকিস্তান শাসনামলে বেসিক ডেমোক্রেটিক অর্ড্যার, ১৯৫৯ অনুযায়ী ১৯৬০ সালে নাটোর টাউন কমিটি প্রতিষ্ঠিত হয়। বাংলাদেশের স্বাধীনতার পর ১৯৭২ সালে বাংলাদেশ লোকাল কাউন্সিল অ্যান্ড মিউনিসিপাল কমিটি (অ্যামেমেন্ট) অর্ডার, ১৯৭২ অনুযায়ী নাটোর টাউন কমিটিকে নাটোর শহর কমিটিতে রুপান্তর করা হয়। ১৮৬৯ সালে একে পৌরসভায় পরিনত করা হয়। প্রতিষ্ঠার সময় এর আয়তন ছিল মাত্র ৪.৪৫ বর্গ কিলোমিটার। ১৯৮৪ সালে নাটোরকে জেলা শহরের মর্যাদা দেওয়া হয়।
আর. রামানাথান

আর. রামানাথান (আনু. ১৯৪৮ – ৩ ডিসেম্বর ২০১৯) ভারতের পুদুচেরির একজন রাজনীতিবিদ ছিলেন যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। তিনি দুইবার পুডুচেরী বিধানসভার বিধায়ক হিসেবে নির্বাচিত হয়েছিলেন। আর. রামানাথান ১৯৮৫ সালে কুরুভিনাথাম থেকে পুদুচেরি বিধানসভার বিধায়ক হিসেবে নির্বাচিত হয়েছিলেন। ১৯৯০ সালে তিনি পুনরায় কুরুভিনাথাম বিধানসভা কেন্দ্রের বিধায়ক হিসেবে নির্বাচিত হন। তিনি আর. রাধাকৃষ্ণাণের পিতা যিনি পুডুচেরী বিধানসভার বিধায়ক ও লোকসভা সাংসদ হিসেবে দায়িত্ব পালন করেছেন। আর. রামানাথান ২০১৯ সালের ৩ ডিসেম্বর হৃদরোগে আক্রান্ত হয়ে ৭১ বছর বয়সে প্রয়াত হন। "Pondicherry Assembly Election Results in 1985"। www.elections.in। সংগ্রহের তারিখ ৩ নভেম্বর ২০১৯।  "Pondicherry Assembly Election Results in 1990"। www.elections.in। সংগ্রহের তারিখ ৩ নভেম্বর ২০১৯।  "Former MLA passes away"। United News of India। ৩ ডিসেম্বর ২০১৯। সংগ্রহের তারিখ ৪ ডিসেম্বর ২০১৯।  "Former DMK MLA dead"। The Hindu। ৪ ডিসেম্বর ২০১৯। সংগ্রহের তারিখ ৪ ডিসেম্বর ২০১৯।
দোয়াবি উপভাষা

দোয়াবি হল পাঞ্জাবির একটি উপভাষা যেটি পাঞ্জাবের দোয়াব অঞ্চলে ব্যবহার হয়। ১৯৪৭ এর পরে পূর্ব পাঞ্জাব থেকে মুসলিম জনগোষ্ঠীর অভিপ্রয়াণের ফলে এটি এখন ভারতীয় পাঞ্জাব এবং পাকিস্তান পাঞ্জাবের কিছু অংশে ব্যবহৃত হয়। দোয়াব শব্দটি এসেছে "দো আবি" শব্দ থেকে যার অর্থ "দুই নদীর মধ্যবর্তী ভূমি"। ঐতিহাসিকভাবে এই উপভাষাটি বিপাশা এবং শতদ্রু নদীর মধ্যবর্তী দোয়াব অঞ্চেলে ব্যবহৃত হতো। বর্তমানে যে অঞ্চলে এটি ব্যবহৃত হয় তার মধ্যে রয়েছে ভারতীয় পাঞ্জাবের দোনা ও মাঞ্জকী অঞ্চল সহ জলন্ধর, হোশিয়ারপুর, কপুরথালা এবং নওয়ানশাহর জেলা, এবং পাকিস্তান পাঞ্জাবের টোবা টেক সিং ও ফয়সালাবাদ জেলা, যেখানে এই উপভাষাটি ফয়সালাবাদী পাঞ্জাবি নামে পরিচিত। দোয়াবির উপ-উপভাষাগুলি হলো দোনা এবং মাঞ্জকির। পূর্ব দিকে দোয়াবি উপভাষাটি লুধিয়ানা জেলার মালওয়াই উপভাষার সাথে মিশে গেছে এবং উত্তর দিকে এটি পাহাড়ি উপভাষার ভাষাগত বৈশিষ্ট্যগুলি ভাগ করে নিয়েছে। দোয়াবি উপভাষার কিছু ভাষাগত বৈশিষ্ট্য যা এটিকে বাকী পাঞ্জাবী উপভাষাগুলি থেকে পৃথক করে তা নিচে দেওয়া হলো: অক্ষরের শুরুতে পাওয়া যায় না দোয়াবিতে দশটি স্বরধ্বনি আছে: /ə, ɪ, ʊ, aː, ɛː, eː, iː, ɔː, oː, uː/। উদাহরণস্বরূপ: দোয়াবিতে সুর, শ্বাসাঘাত এবং অনুনাসিকরণ হলো স্বনিমীয়। দোয়াবিতে তিনটি সুর ব্যবহৃত হয়; নিম্ন, মধ্য এবং উচ্চ। দোয়াবিতে শ্বাসাঘাত দুটি উপায়ে উপলব্ধি করা যায়: বাক্যপ্রকরণ এবং পদপ্রকরণের মাধ্যমে। বাক্যগঠনের দিক থেকে শ্বাসাঘাত পরিবর্তনের ফলে অর্থ পরিবর্তন হয়ে থাকে। যেমন: পদপ্রকরণের দিক থেকে, দোয়াবির শ্বাসাঘাত সহ এবং শ্বাসাঘাতহীন অক্ষর আছে; দোয়াবি একটি শব্দের শুরুতে "ভ"-এর পরিবর্তে "ব" ব্যবহার করে, যেমন, "ভাডা" (বড়) থেকে "বাডা"। এছাড়াও শব্দের অন্য জায়গায় "ভ"-এর পরিবর্তে "ও" ব্যবহার করে, যেমন "খভাব" (স্বপ্ন) এর পরিবর্তে "খোয়াব"। "ভ" দুটি স্বরধ্বনির মধ্যে "ৱ" হয়ে যায়, যেমন "হাভা" (বাতাস) থেকে "হাৱা"। এছাড়াও, "উ" স্বরধ্বনিটি "ও" হিসাবে উচ্চারিত হয়। তদনুসারে, "খুশ" (খুশি) "খোশ" হয়ে যায়, বা "কুহট" (প্রহার করা) "কোহট" হয়ে যায়। দোয়াবিতে প্রথম অক্ষরের "ই" "ও" হিসাবে উচ্চারিত হয়। উদাহরণস্বরূপ, "খিচ" (টানা) শব্দটি "খেচ" বা "ভিচ" (ভিতরে) শব্দটি "বেচ" হিসাবে উচ্চারণ করা হয়। দোয়াবি "জ়" ব্যবহার না করে "জ" ব্যবহার করে। পাঞ্জাবি ভাষায় এটি প্রচলিত কারণ "জ়" ধ্বনিটি এই অঞ্চলের আদিবাসী ধ্বনি নয়। পাঞ্জাবির "হাঁঁ" (বর্তমান কাল) এবং "সন" বা "সি" (অতীত কাল) এর পরিবর্তে দোয়বিতে "আ" (বর্তমান কাল) এবং "সিগেই" (অতীত কাল) দিয়ে বাক্যগুলি শেষ হয়। যেখানে পাঞ্জাবির সম্ভ্রান্ত উপভাষা, মাঝি "ইঞ্জ/ আইস্তারাঁঁ" উল্টোদিকে, "জিস্তারাঁঁ", "কিস্তারাঁঁ" ক্রিয়াবিশেষণ ব্যবহার করে, সেখানে দোয়াবি "আইদ্দাঁঁ", "জিদ্দাঁঁ", "কিদ্দাঁঁ" ব্যবহার করে। বর্তমান কাল: ৱা (একবচন) এবং আ (বহুবচন) এর ব্যবহার অতীত কাল: দোয়াবিতে সি/সিগা-র সর্বজনীন ভূমিকা পাকিস্তানের ভাষা ভারতের ভাষা মোট বক্তার সংখ্যা অনুসারে ভারতীয় ভাষার তালিকা মালওয়াই উপভাষা পুয়াধি উপভাষা "Punjabi University, Patiala."। ৩১ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  Tribune 28 January 2009 Sarbjit Dhaliwal "Archived copy"। ২০১৬-০৬-০৩ তারিখে মূল থেকে আর্কাইভ করা। সংগ্রহের তারিখ ২০১৪-০৪-০৩।
ইউপর্ন

ইউপর্ন একটি নিখরচায় অশ্লীল ভিডিও ভাগ করে নেওয়ার ওয়েবসাইট এবং বিশ্বের ১০০ টি ওয়েবসাইটগুলির মধ্যে একটি। ২০০৬ সালের আগস্টে চালু হওয়ার পর থেকে এটি ইন্টারনেটে সর্বাধিক জনপ্রিয় পর্নোগ্রাফিক ওয়েবসাইট হয়ে উঠেছে এবং ২০০৭ সালের নভেম্বরে এটি সবচেয়ে বড় বিনামূল্যের পর্নোগ্রাফিক ওয়েবসাইট হিসাবে খবরে প্রকাশিত হয়েছিল। ফেব্রুয়ারি ২০১৩ পর্যন্ত এটি সামগ্রিকভাবে ৮৩ তম সর্বাধিক জনপ্রিয় ওয়েবসাইট এবং পঞ্চম সর্বাধিক জনপ্রিয় পর্নোগ্রাফিক ওয়েবসাইট ছিল। পর্ন ওয়েবসাইটের বিভাগে, এটা প্রতিদ্বন্দ্বী সাইট এক্সহামস্টার, এক্সভিডিওস, আর পর্নহাব, সেইসাথে প্রাপ্তবয়স্ক ওয়েবক্যাম সাইট লাইভজেসমিন-কেও অতিক্রম করেছিল। এই ওয়েব ২.০ (বা পর্ন ২.০) সাইটটি সম্পূর্ণ বিনামূল্যে এবং বিজ্ঞাপন-সমর্থিত এমন অনেক পর্নোগ্রাফিক ওয়েবসাইটের থেকে পৃথক। একজন সাংবাদিক জানিয়েছেন যে, ২০০৭ সালের মে মাসে এটির মাসিক বিজ্ঞাপন থেকে আয় হয় $ ১২০,০০০ ডলার এবং এটি স্টিফেন পল জোন্সের মালিকানাধীন ছিল। ডোমেন নামটি ২০০৫ সালের ডিসেম্বরে একটি সংস্থার দ্বারা নিবন্ধিত হয়েছিল ইউপর্নের নিজস্ব সাইট জানিয়েছে যে এর মালিক মিড স্ট্রিম মিডিয়া ইন্টারন্যাশনাল এনভি, দক্ষিণ ক্যারিবীয় সাগরের একটি দ্বীপ কুরাসাওর রাজধানী উইলিমস্টাডে বসে আছেন , যা নেদারল্যান্ডসের রাজ্যের একটি অংশ। ইউবিসি থেকে সাংবাদিকতায় স্নাতক ডিগ্রি অর্জনকারী সাংবাদিক সানি ফ্রিম্যান দ্য টাইয়ে একটি নিবন্ধ লিখেছিলেন সংস্থাটিকে "জার্মান ভিত্তিক" বলে অভিহিত করেছেন। সাইটটি টেক্সাসের একটি হোস্টিং পরিষেবা থেকে চালিত হয়। ২০১১ সালে লাক্সেমবার্গ ভিত্তিক প্রাপ্তবয়স্ক বিনোদন ও আইটি কোম্পানী মাইন্ডগিক ইউপর্ন কিনে নেয়, যা অন্যান্য জনপ্রিয় পর্ন ওয়েবসাইট যেমনঃ পর্নহাব ও স্প্যাঙ্কওয়ারের মালিক। ২০০৯ সালের হিসাবে, তিনটি বৃহত্তম পর্নো সাইট " রেডটিউব, ইউপর্ন এবং পর্নহাব - সম্মিলিতভাবে ১০০ মিলিয়ন অনন্য দর্শক তৈরি করেছে"। ভিডিও পরিষেবার তুলনা O'Connor, Maureen (জুন ২০১৭)। "Pornhub is the Kinsey Report of our Time"। নিউ ইয়র্ক ম্যাগাজিন: 30–39।  "Youporn.com Site Info"। আলেক্সা ইন্টারনেট। মে ১১, ২০১৯ তারিখে মূল থেকে আর্কাইভ করা। সংগ্রহের তারিখ অক্টোবর ১৮, ২০১৯।  "Special Report with Brit Hume." Broadcast: November 21, 2007 "Alexa Global 500"। Alexa Internet, Inc., an Amazon company। ডিসেম্বর ২৬, ২০১৮ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৭, ২০১৩।  Obscene Losses ওয়েব্যাক মেশিনে আর্কাইভকৃত ৩ মে ২০১২ তারিখে, Portfolio, October 15, 2007 Warum zeigen immer mehr Menschen ihre privaten Sexfilme im Internet? ওয়েব্যাক মেশিনে আর্কাইভকৃত ২৫ আগস্ট ২০০৭ তারিখে, Bild.de, November 14, 2006. (জার্মান) YouPorn.com Hit With 'History-Sniffing' Lawsuit, XBIZ, December 6, 2010 Porn 2.0, and Its Victims, The Tyee, July 6, 2007 Manwin Acquires YouPorn.com – AVN ID ওয়েব্যাক মেশিনে আর্কাইভকৃত ২ এপ্রিল ২০১৪ তারিখে, created October 20, 2007 Lanxon, Nate (মে ২২, ২০০৯)। "Twitter more popular than free porn: fact! | CNET UK"। Crave.cnet.co.uk। এপ্রিল ২৪, ২০১২ তারিখে মূল থেকে আর্কাইভ করা। সংগ্রহের তারিখ মে ২৩, ২০১৩।
শরণ

শরণ খ্রিষ্টীয় দ্বাদশ শতাব্দীর একজন সংস্কৃত কবি ছিলেন যিনি বাংলায় বাস করতেন। তিনি ছিলেন লক্ষ্মণসেনের রাজসভার পঞ্চরত্নের একজন। জয়দেব শরণকে তার সহকর্মীদের একজন বলে অভিহিত করেছেন এবং তার কাব্যের প্রশংসা করেছেন। শরণের কোনো মুখ্য রচনার সন্ধান পাওয়া যায় নি। শ্রীধরদাস সদুক্তিকর্ণামৃত এ শরণ রচিত শ্লোকের উদ্ধৃতি দিয়েছেন। শ্রীধরদাস লক্ষ্মণসেনের অধীনস্থ এক শাসক ছিলেন। এছাড়াও, রূপ গোস্বামীর পদাবলীতেও শরণের রচনার উদ্ধৃতি প্রদান করা হয়েছে। এটা ধারণা করা হয়ে থাকে যে, শরণের অন্য নাম শরণ দত্ত ও চিরন্তন শরণ। এছাড়া, তিনি দুর্ঘটবৃত্তি নামক একটি গ্রন্থ রচনা করেছেন বলে ধারণা করা হয়। "জয়দেব"। বাংলাপিডিয়া। সংগ্রহের তারিখ ৪ ডিসেম্বর ২০১৯।  "শরণ"। বাংলাপিডিয়া। সংগ্রহের তারিখ ৪ ডিসেম্বর ২০১৯।
রেডটিউব

রেডটিউব একটি পর্নোগ্রাফি ভিডিও ভাগ করে নেওয়ার সাইট, যা ২০০৯ এর সেপ্টেম্বরে আলেক্সা র‌্যাঙ্কিং এ বিশ্বের শীর্ষ ১০০ টি সাইটের মধ্যে একটি। ২০১০ সালের জুনের মধ্যে এটি শীর্ষ ১০০ এর বাইরে চলে গিয়েছিল, তবে ২০১২ সালের মাঝামাঝি সময়ে এটি ফিরে আসে। এর জনপ্রিয়তা এর নামের সাথে যুক্ত রয়েছে, যা ভিডিও ভাগ করে নেওয়ার ওয়েবসাইট ইউটিউবের কাছাকাছি উচ্চারনের। ওয়েবসাইটটি টেক্সাসের হিউস্টন ভিত্তিক এবং সান ফ্রান্সিসকো, নিউ অরলিন্স এবং মন্ট্রিলে সার্ভার রয়েছে। ওয়াইয়ার্ড ম্যাগাজিন জানিয়েছে যে, ২০০৭ সালের ডিসেম্বরে রেডটিউব ডট কম দ্রুত বর্ধমান ওয়েবসাইটগুলির মধ্যে একটি ছিল। সাইটের ডেটাবেসে ঢুকে অস্থায়ীভাবে তুর্কি হ্যাকাররা ২০০৮ সালের অক্টোবরে এটি বন্ধ করে দিয়েছিল। ২০০৯ সালে, এটি শ্রীলঙ্কার আদালত কর্তৃক অবরুদ্ধ হওয়া ১২টি অশ্লীল সাইটের মধ্যে একটি ছিল, কারণ এই সাইটটিতে শ্রীলঙ্কার মহিলা এবং শিশুরা প্রবেশ করে "সমাজকে দূষিত" করছিল। ২০১৩ সালের সেপ্টেম্বরে, শিশুদের তাদের স্বাস্থ্য ও বিকাশের ক্ষতিকারক তথ্য থেকে সুরক্ষা সম্পর্কিত ফেডারাল আইনের কারণে রাশিয়ায় একটি ভিডিও অবরুদ্ধ করা হয়েছিল ২০০৯ সালের হিসাবে, তিনটি বৃহত্তম পর্নো সাইট "রেডটিউব, ইউপর্ন এবং পর্নহাব - সম্মিলিতভাবে ১০০ মিলিয়ন অনন্য দর্শক রয়েছে"। মাইন্ডগিক তখন থেকেই তিনটি সাইটই অধিগ্রহণ করেছে। মাইন্ডগিক ৩১ জুলাই, ২০১৩ সালে ব্রাইট ইম্পেরিয়াল লিমিটেড থেকে রেডটিউব.কম অর্জনের জন্য একীভূতকরনের বিজ্ঞপ্তি দায়ের করেছিলেন। O'Connor, Maureen (জুন ২০১৭)। "Pornhub is the Kinsey Report of our Time"। নিউ ইয়র্ক ম্যাগাজিন: 30–39।  "Redtube.com Site Info"। আলেক্সা ইন্টারনেট। অক্টোবর ২৯, ২০১৯ তারিখে মূল থেকে আর্কাইভ করা। সংগ্রহের তারিখ অক্টোবর ১৮, ২০১৯।  "RedTube.com WHOIS, DNS, & Domain Info - DomainTools"। WHOIS। ২০১৬। সংগ্রহের তারিখ ফেব্রুয়ারি ২১, ২০১৬।  "Top Sites"। Alexa। নভেম্বর ১৩, ২০১৪ তারিখে মূল থেকে আর্কাইভ করা। সংগ্রহের তারিখ নভেম্বর ২২, ২০০৯।  Maglinao, Carlo (মার্চ ১০, ২০০৮)। "Why is Redtube popular"। Techbays। ডিসেম্বর ১৭, ২০০৮ তারিখে মূল থেকে আর্কাইভ করা। সংগ্রহের তারিখ নভেম্বর ২২, ২০০৯।  Schiffman, Betsy (জানুয়ারি ১৭, ২০০৮)। "Porn Sites Lead Web Growth in December"। Wired। সংগ্রহের তারিখ সেপ্টেম্বর ৫, ২০১১।  "Web's Biggest Porn Database Hacked"। Radar Online। অক্টোবর ২৭, ২০০৮। আগস্ট ৮, ২০১১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৫, ২০১১।  "Popular porn site hacked by prudes"। V3.co.uk। ফেব্রুয়ারি ৬, ২০০৮। সংগ্রহের তারিখ সেপ্টেম্বর ৫, ২০১১।  "Sri Lanka court blocks porn websites"। Daily Times (via archive.org)। জুলাই ২৬, ২০০৯। অক্টোবর ২২, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৫, ২০১১।  "Роскомнадзор заблокировал порносайт Redtube"। ২৭ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  Lanxon, Nate (মে ২২, ২০০৯)। "Twitter more popular than free porn: fact! | CNET UK"। Crave.cnet.co.uk। এপ্রিল ২৪, ২০১২ তারিখে মূল থেকে আর্কাইভ করা। সংগ্রহের তারিখ মে ২৩, ২০১৩।  "Manwin Files Merger Notification to Acquire RedTube.com"। business.avn.com। অক্টোবর ৯, ২০১৩ তারিখে মূল থেকে আর্কাইভ করা। সংগ্রহের তারিখ জুলাই ৫, ২০১৬।  [www.redtube.com প্রাতিষ্ঠানিক ওয়েবসাইট]
ছাতা সংগঠন

একটি ছাতা সংগঠন হলো বিভিন্ন শ্রেণি-পেশা (প্রায়শই সম্পর্কিত, শিল্প-নির্দিষ্ট) সংস্থার একটি সমিতি, যারা ক্রিয়াকলাপ বা সংস্থানকে সমন্বয় করতে আনুষ্ঠানিকভাবে কাজ করে। ব্যবসায়, রাজনৈতিক বা অন্যান্য পরিবেশে, একটি দল, ছাতা সংগঠন, সংস্থান এবং ছোট সংস্থাগুলির প্রায়শই একটি পরিচয় সরবরাহ করে। কখনও কখনও এই ধরনের ব্যবস্থায়, আমব্রেলা সংগঠনটি তার তত্ত্বাবধানে থাকা গোষ্ঠীগুলির জন্যে কিছুটা দায়বদ্ধ থাকে। এএফএল – সিআইও এবং অন্যান্য জাতীয় ট্রেড ইউনিয়ন কেন্দ্র জননিরাপত্তা বিভাগ ইউরোপীয় সংগীত কাউন্সিল গ্রেট ব্রিটেনের পোল্যান্ড ফেডারেশন ফেডারেশন অফ স্টুডেন্ট ইসলামিক সোসাইটিস ইন্ডিপেন্ডেন্ট সেক্টর জাতীয় খুচরা ফেডারেশন জাতীয় কুস্তি জোট ওপেন সোর্স জিওপ্যাটিয়াল ফাউন্ডেশন জনস্বার্থে সফ্টওয়্যার উয়েফা আলস্টার প্রতিরক্ষা সমিতি কলম্বিয়ার কফি গ্রোয়ার্স জাতীয় ফেডারেশন ছাতা কাউন্সিল প্রাক্তন কেজিবি যুক্তরাজ্য বিআইএম জোট লন্ডনের জন্য পরিবহন কানাডিয়ান জিওএলিয়েন্স কানাডিয়ান হকি লিগ কেন্দ্রীয় গোয়েন্দা সংস্থা উত্তর আমেরিকার ইহুদি ফেডারেশনস মেট্রোপলিটন টরন্টো স্কুল বোর্ড এবং এর ছয়টি বোর্ড আর্টস অ্যান্ড হিউম্যানিটিসের জন্য ইউনাইটেড ফান্ড মার্কিন যুক্তরাষ্ট্রের জিওপ্যাটিয়াল ইন্টেলিজেন্স ফাউন্ডেশন আন্তর্জাতিক সমবায় জোট জৈব কৃষি আন্দোলন আন্তর্জাতিক ফেডারেশন গার্লস অন দ্য রান বড় তাঁবু সঙ্ঘ আমব্রেলা ব্র্যান্ড ছাতা সংস্থা ছাতা তহবিল আমব্রেলা স্কুল আমব্রেলা বুদ্যা Inc., US Legal। "Umbrella Organization Law and Legal Definition | USLegal, Inc."। definitions.uslegal.com। সংগ্রহের তারিখ ৫ ফেব্রুয়ারি ২০১৮।  https://www.theguardian.com/media/2008/aug/08/pressandpublishing.thetimes?gusrc=rss&feed=networkfront Guardian article on Giles Coren's Article in The Times Solutions, WebCider Business। "buildingSMART, United Kingdom and Ireland"। www.ukbimalliance.org।  উইকিঅভিধানে ছাতা সংগঠন-এর আভিধানিক সংজ্ঞা পড়ুন।
অঞ্জু যাদব

অঞ্জু যাদব হলেন একজন ভারতীয় টেলিভিশন ও চলচ্চিত্র অভিনেত্রী। অঞ্জু যাদব মহাভারত ধারাবাহিকে সুখন্দা ও সংকটমোচন মহাবলী হনুমান ধারাবাহিকে সরস্বতী চরিত্রে অভিনয় করেছেন। তিনি ২০১৬ সালে কুছ রঙ পেয়ার কা অ্যায়সে ভি ধারাবাহিকে টিনা চরিত্রে অভিনয় করেছিলেন। এছাড়াও, তিনি দিল দেকে দেখো ধারাবাহিকে প্রীত শাস্ত্রীর চরিত্রে অভিনয় করেছিলেন। তিনি কাসৌটি জিন্দেগি কে ধারাবাহিকেও অভিনয় করেছেন। ধারাবাহিকটিতে তিনি অঞ্জলি চরিত্রে অভিনয় করেছেন। ২০১৯ সালে দোস্তি কে সাইড ইফেক্টস চলচ্চিত্রের মাধ্যমে বড়পর্দায় অভিষেক ঘটে অঞ্জু যাদবের। বর্তমানে তিনি তুঝসে হ্যায় রাবতা ধারাবাহিকে অভিনয় করছেন। "Kasautii Zindagii Kay Actress to Star Opposite Zuber K Khan in Her NEXT!"। India Forums। ৯ মে ২০১৯। সংগ্রহের তারিখ ৪ ডিসেম্বর ২০১৯।  "This 'Kuch Rang Pyar Ke Aise Bhi' actress has been replaced by Ekroop Bedi of 'Suhani Se Ek Ladki' fame"। Iinternational Business Times। ৯ মে ২০১৯। সংগ্রহের তারিখ ৪ ডিসেম্বর ২০১৯।  "Uh-Oh! Guess who's replacing this actress in Kuch Rang Pyar Ke?"। Pinkvilla। ২৫ আগস্ট ২০১৬। ৮ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  "Abhishek Bajaj and Anju Jadhav will capture hearts with their romance"। The Times of India। ১২ অক্টোবর ২০১৬। সংগ্রহের তারিখ ৪ ডিসেম্বর ২০১৯।  ""True love is always forever", says Anju Jadhav"। The Free Press Journal। ৭ নভেম্বর ২০১৬। সংগ্রহের তারিখ ৪ ডিসেম্বর ২০১৯।  "Rahul and Preet to be misunderstood by their elders in Dil Deke Dekho"। The Times of India। ২৪ ফেব্রুয়ারি ২০১৭। সংগ্রহের তারিখ ৪ ডিসেম্বর ২০১৯।  "Big break for Anju"। The Tribune। ৬ জানুয়ারি ২০১৯। সংগ্রহের তারিখ ৪ ডিসেম্বর ২০১৯। [স্থায়ীভাবে অকার্যকর সংযোগ] "TV actress Anju Jadhav to make her Bollywood debut with 'Dosti Ke Side Effects'"। The Times of India। ১৫ জানুয়ারি ২০১৯। সংগ্রহের তারিখ ৪ ডিসেম্বর ২০১৯।  "Anju Jadhav Joins Zee TV's Tujhse Hai Raabta"। India Forums। ৫ সেপ্টেম্বর ২০১৯। সংগ্রহের তারিখ ৪ ডিসেম্বর ২০১৯।  "Anju Jadhav Joins Zee TV's Tujhse Hai Raabta"। Telly Gossips। ৫ সেপ্টেম্বর ২০১৯। সংগ্রহের তারিখ ৪ ডিসেম্বর ২০১৯।  "Anju Jadhav Joins Zee TV's Tujhse Hai Raabta"। Desi Serials। ৬ সেপ্টেম্বর ২০১৯। সংগ্রহের তারিখ ৪ ডিসেম্বর ২০১৯।  ইন্টারনেট মুভি ডেটাবেজে অঞ্জু যাদব (ইংরেজি)